Henry Mancini

Henry Nicola Mancini (født Enrico Nicola Mancini 16. april 1924 i Cleveland i Ohio i USA, død 14. juni 1994 i Los Angeles) var en amerikansk komponist, dirigent, arrangør, pianist og fløytist. Han mottok fire oscarpriser, én Golden Globe og tyve Grammy Awards i tillegg til en Grammy Lifetime Achievement Award etter sin død i 1995. 
Blant arbeidene hans er temaet og lydsporet til fjernsynsserien Peter Gunn, i tillegg til musikken til filmserien Den rosa panteren ('The Pink Panther Theme') og «Moon River» fra Breakfast at Tiffany's. Musikken til Peter Gunn mottok den første Grammy-prisen for årets album. Mancini hadde et langvarig samarbeid med filmregissøren Blake Edwards, og komponerte filmmusikk for ham. Mancini havnet også på toppen av hitlistene på Hot 100 under rockens tidsalder. Arrangementet og innspillingen av «Love Theme from Romeo and Juliet» lå på toppen av listene i to uker i juni 1969.


== Liv og virke ==


=== Bakgrunn ===
Henry Mancinis foreldre, Quinto Mancini og Anna Pece, utvandret fra Italia før første verdenskrig, nærmere bestemt fra Abruzzo, til USA, der de ble kjent med hverandre og giftet seg. Quinto var stålarbeider, men hadde stor forkjærlighet for musikk. Han lærte sin eneste sønn Henry å spille piccolo- og tverrfløyte, og både han og Henry spilte disse instrumentene i innvandrer-folklorebandet «The Sons of Italy» i Aliquippa i Pennsylvania. Repertoaret bestod for det meste av italienske operaouvertyrer, marsjer og populære sanger fra hjemlandet. 
Som 12-åring begynte han å spille klaver. Etter High School gikk han på Juilliard School of Music i New York. Ett år etter ble han innkalt til militærtjeneste. I 1945 var han med på befrielsen av konsentrasjonsleiren Mauthausen.


=== Karriere ===
Mancinis store lidenskap var Big Band, swing og jazz. På 1940-tallet hadde han kontakt med swing- og jazzmusikere, særlig Benny Goodman. Til ham sendte han noen av sine egne arrangementer. Goodman ansatte ham, og i 1946 ble Mancini med i det reorganiserte Glenn Miller Band (Miller var gått bort, og ny orkesterleder var Tex Beneke). Etter krigen utvidet Mancini sine komposisjons- og tonesatskunnskaper ytterligere med studier under komponistene Ernst Krenek og Mario Castelnuovo-Tedesco.
I 1952 ble han av Universal Studios engasjert i to uker for Abbott-og-Costello-filmen Abbott and Costello Go to Mars (1953). Samarbeidet skulle vare i seks år. Han komponerte og arrangerte for filmer av de forskjelligste genre, ofte uten å bli kreditert i rulletekstene. 
Mancini ble nominert til 72 Grammy-priser, og vant 20 ganger. Han ble også nominert 18 ganger til Academy Award («Oscar»), elleve ganger for beste sang og syv ganger for sine arrangementer.
Beste melodi:

1961 «Moon River», fra Breakfast at Tiffany's OSCAR
1961 «Bachelor in Paradise», fra Bachelor in Paradise
1962 «Days of Wine and Roses», fra Days of Wine and Roses OSCAR
1963 «Charade», fra Charade
1964 «Dear Heart», fra Dear Heart
1965 «The Sweetheart Tree», fra The Great Race
1970 «Whistling Away the Dark», fra Darling Lili
1971 «All His Children», fra Sometimes a Great Notion
1976 «Come to Me», fra The Pink Panther Strikes Again
1979 «It's Easy to Say», fra 10
1986 «Life in a Looking Glass», fra That's Life!Filmmusikk:

1954 The Glenn Miller Story
1961 Breakfast at Tiffany's OSCAR
1964 The Pink Panther
1970 Darling Lili
1970 Sunflower
1979 10
1982 Victor/Victoria OSCARBlant hans mest kjente komposisjoner er:

The Pink Panther Theme fra Den rosa panteren (1963)
Moon River fra filmen Frokost hos Tiffanys (1961)
Baby Elephant Walk fra filmen Hatari!
Charade (1963)
Peter Gunn
Victor/Victoria (1982
Musikk til tegnefilmen Mesterdetektiven Basil MusLITTERATUR:

Henry Mancini / Gene Lees: Did They Mention the Music? (Contemporary Books, Inc 1989)
Jim Piazza and Gail Kinn: The Academy Awards (Black Dog & Leventhal Publishers. Inc 2008)


== Referanser ==


== Eksterne lenker ==
(en) Offisielt nettsted 
(en) Henry Mancini – kategori av bilder, video eller lyd på Commons 
(en) Henry Mancini på Internet Movie Database 
(sv) Henry Mancini i Svensk Filmdatabas 
(da) Henry Mancini på Filmdatabasen 
(da) Henry Mancini på Scope 
(fr) Henry Mancini på Allociné 
(en) Henry Mancini på AllMovie 
(en) Henry Mancini hos The Movie Database 
(en) Henry Mancini hos Internet Broadway Database 
(en) Henry Mancini hos Behind The Voice Actors 
(en) Henry Mancini på Discogs 
(en) Henry Mancini på MusicBrainz 
(en) Henry Mancini på Spotify 
(en) Henry Mancini på Songkick 
(en) Henry Mancini på AllMusic 
Henry Mancini på Twitter 
Henry Mancini på Facebook 
Henry Mancini på Instagram 
Henry Mancini på Myspace 
(en) Henry Mancini på Internet Broadway Database